མགོན་པོ་ཀླུ་སྒྲུབ་ནི།བསྐལ་པ་གྲངས་མེད་པའི་དུས་ནས་ཐུགས་བསྐྱེད་ཅིང་།ཚོགས་གཉིས་བར་མ་ཆད་དུ་བསགས།འཇིག་རྟེན་གྱི་ཁམས་བརྗོད་ཀྱིས་མི་ལང་བར་སེམས་ཅན་གྲངས་མེད་པའི་དོན་མཛད་བཞིན་པ་ལས།ཞིང་འདིར་བསམ་བཞིན་དུ་བྱོན་པ་ཞིག་སྟེ།བཅོམ་ལྡན་འདས་ཀྱི་ལུང་གིས་ཟིན་པ་དང་།ཤིང་རྟའི་སྲོལ་འབྱེད་གཉིས་ཀྱི་ནང་ཚན་གྱི་སྐྱེས་བུ་ཞིག་ཡིན།རྒྱ་གར་ལྷོ་ཕྱོགས་བཻ་དརྦྷ་ཞེས་པའི་ཡུལ་དུ་བཅོམ་ལྡན་འདས་མྱ་ངན་ལས་འདས་ནས་ལོ་བཞི་བརྒྱ་ཙམ་སོང་བའི་དུས་སུ་སྐུ་འཁྲུངས།མཚན་མཁན་གྱིས་ཚེ་རིང་ཤོས་ལ་ལོ་བདུན་ལས་མི་ཐུབ་ཟེར་བས།ཕ་མ་གཉིརྒྱས་པར་གཟིགས་་་